रेल एवं रेलवे-स्टेशन के प्रति मेरा झुकाव बचपन से ही रहा है | एक लॉयल कस्टमर होने के नाते रेलवे में हो रहे सुधार कार्यों को मुझे काफी नजदीक से देखने का मौका मिला है | नित-दिन हो रहे सुधार कार्यों एवं विकास के सपनो को उज्जवल बनाती आपके प्रतिबद्धता को देख मेरा मन उस सुनहरे भविष्य की कल्पना कर लेता है जब रेलवे फिर से एक बार अपने गौरवशाली अतीत को दोहरा सके | परन्तु मुझे बहुत दुःख होता है यह कहते हुए की तमाम विकास एवं सुधार कार्यों के बीच आज भी एक चीज ऐसी है जो बिल्कुल नहीं बदली |